**Jakob Kjeldbjerg Jensen** (født 21. oktober 1969 i Frederiks) er en dansk tidligere profesjonell fotballspiller som spilte midtstopper i forsvaret til Viborg FF, Silkeborg IF, Chelsea og for det danske landslaget. Han fikk totalt 14 landskamper og representerte Danmark under Sommer-OL 1992.

I 1993 ble han kåret til årets fotballspiller i Danmark sammen med Peter Schmeichel.

Spillerkarriere
---------------

Kjeldberg startet sin fotballkarriere hos Viborg FF før han gjennom Holstebro BK i 1987 dro videre til Silkeborg IF i 1988. Han ble utnevnt til kaptein på det danske U21-landslaget som deltok under Sommer-OL 1992 i Barcelona og vant samme år prisen for årets danske U21-spiller. Han fikk videre sin landslagsdebut for Danmark i november 1992 og scoret sitt første og eneste mål i kampen mot USA i januar 1993. I februar 1993 spilte han for Danmark under Artemio Franchi Trophy, hvor han etter kampen fikk positiv omtale for sin mannsoppdekning av Argentinas Diego Maradona.

### Chelsea

I august 1993 dro han fra Silkeborg IF til den engelske klubben Chelsea i en overgangsavtale verdt £485 000, og 80 år etter at Nils Middelboe hadde debutert for klubben i 1913 ble Kjeldberg den andre danske fotballspilleren i Chelsea. Han forble i klubben i fire år, og var blant annet en del av laget som tapte finalen i FA-cupen 1993/94 mot Manchester United. I en kamp mot Millwall i februar 1995 satte han skulderen ut av ledd, som ble den første i en lag rekke skader for Kjeldberg. Han skadet deretter ett leddbånd i kneet og fikk siden problemer med å komme tilbake i form, noe som gjorde at han la opp som fotballspiller i slutten av mai 1997 i en alder av 28 år.

Etter fotballkarrieren
----------------------

Etter at han la opp som fotballspiller gikk Kjeldberg inn i tv-bransjen. I mai 1998 begynte han som ekspertkommentator i fotballkamper fra Superligaen og Mesterligaen for den danske TV-kanalen TV3. I 2002 var han for øvrig også programleder for den danske versjonen av Robinsonekspedisjonen, og i 2007 ble han programleder for det danske fotballmagasinet *Onside*.

Referanser
----------

1. ↑   FBref, FBref spiller-ID 10ea8f3b[Hentet fra Wikidata]
2. ↑   transfermarkt.com, Transfermarkt spiller-ID 175581, besøkt 9. oktober 2017[Hentet fra Wikidata]

Eksterne lenker
---------------

* (en) Jakob Kjeldbjerg på Internet Movie Database Rediger på Wikidata
* (en) Jakob Kjeldbjerg – Olympedia Rediger på Wikidata

* (en) Jakob Kjeldbjerg – Transfermarkt Rediger på Wikidata

* (en) Jakob Kjeldbjerg – national-football-teams.com Rediger på Wikidata

* (en) Jakob Kjeldbjerg – Soccerbase.com Rediger på Wikidata

* (da) Jakob Kjeldbjerg – Dansk Boldspil-Union Rediger på Wikidata

* (en) Jakob Kjeldbjerg – FBref Rediger på Wikidata

| * v
* d
* r
Danmarks tropp – Fotball under Sommer-OL 1992 |
| --- |
| 
* 1 Jørgensen
* 2 Helveg
* 3 Laursen
* 4 Thomsen
* 5 Andersen
* 6 Kjeldbjerg
* 7 Madsen
* 8 Ekelund
* 9 Molnar
* 10 Frandsen
* 11 Møller
* 12 Risager
* 13 Tøfting
* 14 Højer Nielsen
* 15 Hansen
* 16 Flies
* 17 Madsen
* 18 Larsen
* 19 Andersen
* 20 Johansen
* Landslagstrener: Jensen

 | Flagget til Danmark |

|  |  |
| --- | --- |
| Oppslagsverk/autoritetsdata | Prabook
 |

Portal: Danmark